CELEX: 62005TA0321
Language: et
Date: 2010-07-01 00:00:00
Title: Kohtuasi T-321/05: Üldkohtu 1. juuli 2010 . aasta otsus — AstraZeneca versus komisjon (Konkurents — Turgu valitseva seisundi kuritarvitamine — Maohaavandiravimite turg — Otsus, milles tuvastatakse EÜ artikli 82 rikkumine — Turu määratlemine — Märkimisväärne konkurentsisurve — Ravimite täiendava kaitse tunnistuste korra ja ravimite turuleviimise korra kuritarvitamine — Eksitavad avaldused — Turuleviimise lubade tühistamine — Geneeriliste ravimite turuleviimise ja paralleelimpordi takistused — Trahvid)

14.8.2010   
            
            
               ET
            
            
               Euroopa Liidu Teataja
            
            
               C 221/33
            
         Üldkohtu 1. juuli 2010. aasta otsus — AstraZeneca versus komisjon
   (Kohtuasi T-321/05) (1)
   
   (Konkurents - Turgu valitseva seisundi kuritarvitamine - Maohaavandiravimite turg - Otsus, milles tuvastatakse EÜ artikli 82 rikkumine - Turu määratlemine - Märkimisväärne konkurentsisurve - Ravimite täiendava kaitse tunnistuste korra ja ravimite turuleviimise korra kuritarvitamine - Eksitavad avaldused - Turuleviimise lubade tühistamine - Geneeriliste ravimite turuleviimise ja paralleelimpordi takistused - Trahvid)
   2010/C 221/52
   Kohtumenetluse keel: inglise
   
      Pooled
   
   
      Hagejad: AstraZeneca AB (Södertälje, Rootsi) ja AstraZeneca plc (London, Ühendkuningriik) (esindajad: M. Brealey, QC, barrister M. Hoskins, barrister D. Jowell, solicitor F. Murphy, solicitor G. Sproul, solicitor I. MacCallum ja solicitor C. Brown; seejärel M. Brealey, M. Hoskins, D. Jowell, F. Murphy ja C. Brown, ning hiljem M. Brealey, M. Hoskins, D. Jowell ja F. Murphy)
   
      Kostja: Euroopa Komisjon (esindajad: F. Castillo de la Torre, É. Gippini Fournier ja A. Whelan, ning hiljem F. Castillo de la Torre, É. Gippini Fournier ja J. Bourke)
   
      Hagejate toetuseks menetlusse astuja: European Federation of Pharmaceutical Industries and Associations (EFPIA) (Genf, Šveits) (esindaja: avocat M. Van Kerckhove)
   
      Ese
   
   Nõue tühistada komisjoni 15. juuni 2005. aasta otsus K(2005) 1757 lõplik [EÜ] artikli 82 ja EMP lepingu artikli 54 kohaldamise menetluses (juhtum COMP/A.37.507/F3 — AstraZeneca).
   
      Resolutsioon
   
   
               1.
            
            
               Tühistada komisjoni 15. juuni 2005. aasta otsuse K(2005) 1757 lõplik [EÜ] artikli 82 ja EMP lepingu artikli 54 kohaldamise kohta (juhtum COMP/A.37.507/F3 — AstraZeneca) artikli 1 lõige 2 osas, milles järeldatakse, et AstraZeneca AB ja AstraZeneca plc on rikkunud EÜ artiklit 82 ja EMP lepingu artiklit 54, taotledes Loseci kapslite turuleviimise lubade tühistamist Taanis ja Norras samaaegselt Loseci kapslite turult eemaldamise ja Losec MUPS-i turuleviimisega neis kahes riigis, ja seda niivõrd, kui järeldati, et need toimingud võivad piirata Loseci kapslite paralleelimporti viidatud riikides.
            
         
               2.
            
            
               Kinnitada selle otsuse artiklis 2 solidaarselt AstraZeneca AB-le ja AstraZeneca plc-le määratud trahvi summaks 40 250 000 eurot ja sama artikliga AstraZeneca AB-le määratud trahvi summaks 12 250 000 eurot.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta AstraZeneca AB ja AstraZeneca plc kanda 90 % nende endi kohtukuludest ning mõista neilt välja 90 % komisjoni kohtukuludest, välja arvatud komisjoni need kohtukulud, mis on seotud European Federation of Pharmaceutical Industries and Associations’i (EFPIA) menetlusse astumisega.
            
         
               5.
            
            
               Jätta EFPIA kohtukulud tema enda kanda.
            
         
               6.
            
            
               Jätta komisjoni kanda kõik tema kohtukulud, mis on seotud EFPIA menetlusse astumisega, ning 10 % tema enda kohtukuludest ja mõista temalt välja 10 % AstraZeneca AB ja AstraZeneca plc kohtukuludest.
            
         
      (1)  ELT C 271, 29.10.2005.